1. ΑΝΑΓΚ. ΝΟΜΟΣ υπ’ αριθ. 1786 της 5/9 Ιουν. 1939 Περί ρυθμίσεως της επεκτάσεως δενδρωδών τινων καλλιεργειών. Άρθρ.1.-1.Επιτρέπεται ο κατά τας διατάξεις του παρόντος Νόμου καθορισμός απηγορευμένων ζωνών, εις ας δύναται να απαγορευθή ή ρυθμισθή η επέκτασις δενδρωδών τινων καλλιεργειών κατά τα ειδικώτερον εν τω παρόντι Νόμω οριζόμενα. 2.Ως απηγορευμέναι ζώναι χαρακτηρίζονται αι πεδιναί εκτάσεως εφ’ όσον α)η κλίσις αυτών είναι μικρά, το έδαφος γόνιμον και το υπέδαφος αρκετά βαθύ όπου δύνανται να ευδοκιμήσωσιν αι καλλιέργειαι των ετησίων φυτών, β)αρδεύονται δια ρεόντων ή υπογείων υδάτων ή διατηρούσιν υπερβολικήν υγρασίαν. Ως απηγορευμέναι ζώναι χαρακτηρίζονται ωσαύτως αι μικράς κλίσεως εκτάσεις των υψιπέδων, εφ’ όσον συντρέχουσιν οι όροι των διατάξεων της β’ παραγράφου του παρόντος άρθρου. 3.Ο κατά την προηγουμένην παράγραφον χαρακτηρισμός των απηγορευμένων ζωνών ως τοιούτων, ως και ο καθορισμός των ορίων αυτών γίνεται εκάστοτε δι’ αποφάσεως του Υπουργού της Γεωργίας μετά γνώμην Επιτροπής κατά Νομόν, συγκροτουμένης εκ του οικείου Νομάρχου, ως Προέδρου, των οικείων Προϊσταμένων της Γεωργικής Υπηρεσίας και του Διευθυντού του Γεωργικού Ταμείου του Διευθυντού του εν τη έδρα του Νομού Καταστήματος της Αγροτικής Τραπέζης της Ελλάδος και ενός αντιπροσώπου των εν τω Νομώ, λειτουργούντων Γεωργικών Συνεταιρισμών οριζομένου υπό της Εθνικής Συνομοσπονδίας Συνεταιρισμών της Ελλάδος. Δι’ αποφάσεως του Υπουργού της Γεωργίας ορίζονται οι αναπληρωταί των Προϊσταμένων Γεωργικής Υπηρεσίας και Διευθυντών Γεωργικού Ταμείου, δι’ αποφάσεως της Διοικήσεως της Αγροτικής Τραπέζης, ο αναπληρωτής του Διευθυντού αυτής, δι’ αποφάσεως δε της Ε.Σ.Σ.Ε. ο αναπληρωτής του αντιπροσώπου των Γεωργικών Συνεταιρισμών. Διά τον χαρακτηρισμόν τον απηγορευμένων ζωνών δύναται δι’ αποφάσεων του Υπουργού Γεωργίας να συνιστώνται κατά Νόμον και τοπικαί κατά περιφερείας τριμελείς υποπεπιτροπαί. Δια των αυτών αποφάσεων ορίζονται τα μέλη των υποεπιτροπών, ων αι γνωματεύσεις υπόκεινται εις την τελικήν κρίσιν της κατά Νόμον Επιτροπής. 4.Μετά γνώμην της κατά το προηγούμενον εδάφιον Επιτροπής δύνανται δι’ αποφάσεως του Υπουργού της Γεωργίας να συμπληρούνται ή τροποποιούνται τα όρια των ως άνω καθορισθεισών απηγορευμένων ζωνών. Πάσα λεπτομέρεια αφορώσα τον τρόπον της διεξαγωγής των εργασιών της Επιτροπής και των υποεπιτροπών, τα καθήκοντα των μελών αυτών και εν γένει παν ζήτημα αφορών την λειτουργίαν των δύναται να ρυθμισθή δια Β.Δ/των εκδιδομένων προτάσει του Υπουργού της Γεωργίας. Άρθρ.2.-Απαγορεύεται εις τας κατά το προηγούμενον άρθρον απηγορευμένας ζώνας η άνευ αδείας του Υπουργού Γεωργίας φύτευσις ελαιοδένδρων και αγριελαιών. Η άδεια αύτη εκδίδεται κατόπιν αιτήσεως του μέλλοντος να προβή εις την φύτευσιν και ητιολογημένης γνώμης του Προϊσταμένου της οικείας Γεωργικής Υπηρεσίας και του Γνωμοδοτικού Συμβουλίου Γεωργίας. Άρθρ.3.-Απαγορεύεται άνευ αδείας του Υπουργού της Γεωργίας η εις τας κατά το άρθρ. 1 απηγορευμένας ζώνας φύτευσις συστάδων Κυπαρίσσου, επιτρεπομένης μόνον της εγκαταστάσεως ανεμοφρακτών εκ συστοιχιών κυπαρίσσου, ή μεμονωμένων δένδρων. Άρθρ.4.-1.Επί μίαν πενταετίαν από της ισχύος του παρόντος, απαγορεύεται η άνευ αδείας του Υπουργού Γεωργίας, εκδιδομένης κατά τα εν άρθρ. 2 οριζόμενα, φύτευσις πάσης ποικιλίας οινοφόρου αμπέλου εις τας κατά το άρθρ. 1 του παρόντος Νόμου χαρακτηρισθησομένας ως απηγορευμένας ζώνας. Η αυτή απαγόρευσις ισχύει και δια την φύτευσιν μοσχευμάτων Αμερικανικών αμπέλων εμβολιασμένων ή μη δι’ Ευρωπαϊκών ποικιλιών. Δια του Νόμ. 1002/1949 επανήχθη εν ισχύϊ η ανωτέρω απαγόρευσις επί μίαν εισέτι πενταετίαν. Σελ. 369 Έλεγχος Δενδρωδών Καλλιεργειών 16.Δ.ζ.1 2.Δι’ αποφάσεως του Υπουργικού Συμβουλίου προτάσει του Υπουργού Γεωργίας εκδιδομένων δύναται η κατά το προηγούμενον εδάφιον απαγόρευσις να παρατείνεται εκάστοτε επί μίαν πενταετίαν. 3.Κατ’ εξαίρεσιν επιτρέπεται κατόπιν αδείας του Προϊσταμένου της οικείας Γεωργικής Υπηρεσίας εκδιδομένης τη αιτήσει του ενδιαφερομένου μετά προηγουμένην αυτοψίαν ενεργουμένην παρ’ αυτού ή τη εντολή του παρ’ άλλου τεχνικού γεωργικού υπαλλήλου: α)Η φύτευσις ποικιλιών επιτραπεζίων σταφυλών, εφ’ όσον τα εδάφη δεν είναι υγρά. β)Η συμπλήρωσις των κενών εντός φυτειών δια καταβολάδων ως και η ανανέωσις γεγηρακυϊών ή υπό της φυλλοξήρας ή άλλων ασθενειών καταστραφεισών κατά την τελευταίαν διετίαν φυτειών. γ)Η εις ορεινάς περιφερείας και κατόπιν αποφάσεως του Υπουργού Γεωργίας εκδιδομένης μετ’ αυτοψίαν και ητιολογημένην γνωμάτευσιν της οικείας Γεωργικής Υπηρεσίας φύτευσις ποικιλιών οινοφόρων αμπέλων υπό κατ’ επάγγελμα γεωργών, προς κάλυψιν των αναγκών των ορεινών χωρίων και μέχρι πέντε στρεμμάτων κατ’ οικογένειαν ή μέχρι συμπληρώσεως πέντε στρεμμάτων, εφ’ όσον κέκτηται αύτη αμπελώνα μικροτέρας εκτάσεως. Άρθρ.5.-1.Απαγορεύεται επί μίαν πενταετίαν από της ισχύος του παρόντος Νόμου, ή άνευ αδείας του Υπουργού της Γεωργίας εκδιδομένης κατά τα εν άρθρ. 2 οριζόμενα φύτευσις σουλτανίνας. Ως φύτευσις χαρακτηρίζεται και ο εμβολιασμός δια σουλτανίνας ποικιλιών οινοφόρου αμπέλου ή επιτραπεζίων σταφυλών ή Κορινθιακής σταφιδαμπέλου ή Αμερικανικών αμπέλων. 2.Δι’ αποφάσεων του Υπουργικού Συμβουλίου προτάσει του Υπουργού της Γεωργίας εκδιδομένων, δύναται να παραταθή εκάστοτε η κατά το προηγούμενον εδάφιον απαγόρευσις επί μίαν πενταετίαν. 3.Κατ’ εξαίρεσιν δύναται να επιτραπή δι’ αποφάσεως του Υπουργού της Γεωργίας εκδιδομένης κατά τα εν άρθρ. 2 του παρόντος οριζόμενα, η φύτευσις σουλτανίνας ή ο εμβολιασμός αμπέλων ή σταφιδαμπέλων δια σουλτανίνας, εις περιφερείας εις ας η καλλιέργεια της σουλτανίνας είναι ήδη διαδεδομένη και εις μαργώδη και άλλα εδάφη κατ’ εξοχήν κατάλληλα δια την καλλιέργειαν ταύτην, απρόσφορα δε, προς ευδόκιμον καλλιέργειαν άλλων ετησίων ή πολυετών φυτών ή δενδρωδών καλλιεργειών. Σελ. 370 4.Η κατά τας διατάξεις της προηγουμένης παραγράφου άδεια φυτεύσεως σουλτανίνας χορηγείται μόνον εις τας κατ’ επάγγελμα γεωργικάς και αμπελουργικάς οικογενείας και δι’ έκτασιν ουχί ανωτέραν των πέντε στρεμμάτων εφ’ όσον αύται δεν κέκτηνται φυτείας σουλτανίνας, ή μέχρι συμπληρώσεως εκτάσεως πέντε στρεμμάτων εφ’ όσον κέκτηνται φυτείας μικροτέρας εκτάσεως. 5.Κατόπιν αδείας του Προϊσταμένου της οικείας Γεωργικής Υπηρεσίας του Νομού, εκδιδομένην τη αιτήσει του ενδιαφερομένου μετά προηγουμένην αυτοψίαν ενεργουμένην παρ’ αυτού ή άλλου τεχνικού Γεωργικού υπαλλήλου, επιτρέπεται η δια καταβολάδων συμπλήρωσις των κενών εις υπαρχούσας ήδη φυτείας σουλτανίνας, ως και η ανανέωσις γεγηρακυϊών ή υπό της φυλλοξήρας καταστρεφομένων ή καταστραφεισών κατά την τελευταίαν διετίαν φυτειών σουλτανίνας. Άρθρ.6.-Οι προβαίνοντες εις τας περί ων τα άρθρ. 2,3 παρ. 1 του άρθρ. 4 και παρ. 1 του άρθρ. 5 φυτεύσεις άνευ της προβλεπομένης παρά τούτων αδείας του Υπουργού Γεωργίας τιμωρούνται δια φυλακίσεως δέκα ημερών μέχρι δύο μηνών ή δια χρηματικής ποινής χιλίων πεντακοσίων μέχρι πέντε χιλιάδων δραχμών κατά στρέμμα ή και δι’ αμφοτέρων των ποινών επιβαλλομένων υπό του αρμοδίου Πλημελειοδικείου, εκδικάζοντος δι’ απ’ ευθείας κλήσεως κατ’ έγκλισιν των οργάνων των αρμοδίων Γεωργικών Υπηρεσιών ή των Υπηρεσιών Αγροτικής Ασφαλείας. Ως συνέπειαν της καταδίκης το Δικαστήριον οφείλει ν’ αναπαγγείλη την εντός τακτής προθεσμίας από της κοινοποιήσεως της καταδικαστικής αποφάσεως εκρίζωσιν της παρανόμως γενομένης φυτείας δαπάναις του καταδικασθέντος. Της προθεσμίας παρερχομένης απράκτου η εκρίζωσις εκτελείται μερίμνη των οργάνων της Υπηρεσίας Αγροτικής Ασφαλείας δαπάναις του οικείου Γεωργικού Ταμείου, των δια την εκρίζωσιν γενομένων δαπανών εισπραττομένων κατά τας περί εισπράξεως δημοσίων εσόδων ισχυούσας διατάξεις υπέρ του ενεργήσαντος ταύτην Γεωργικού Ταμείου. 16.Δ.ζ.1 Έλεγχος Δενδρωδών Καλλιεργειών 2.Οι προβαίνοντες εις φυτεύσεις, περί ων τ’ άρθρ. 4 και 5 του παρόντος Νόμου, άνευ της κατά τας διατάξεις της παρ. 3 του άρθρ. 4 και των παρ. 3,4 και 5 του άρθρ. 5 του παρόντος Νόμου αδείας ή καθ’ υπέρβασιν ταύτης, τιμωρούνται υπό του αρμοδίου Πλημμελειοδικείου κατά την εν τη προηγουμένη παραγράφω οριζομένην διαδικασίαν δια χρηματικής ποινής (χιλίων πεντακοσίων μέχρι πέντε χιλιάδων δραχμών) κατά στρέμμα, απαγγελλομένης, εν περιπτώσει υπερβάσεως της εκριζώσεως της καθ’ υπέρβασιν φυτευθείσης εκτάσεως κατά τα εν τη προηγουμένη παραγράφω καθοριζόμενα. Βλ. αναπροσαρμογήν των ανωτέρω ποινών εις Νόμ. 1002/49 κατωτ. αριθ. 2. 3.Αι κατά τας προηγουμένας παραγράφους του παρόντος άρθρου προβλεπόμεναι ποιναί εν υποτροπή δύνανται παρά του εκδικάζοντος Δικαστηρίου να αυξάνωνται μέχρι του διπλασίου. 4.Αι βάσει του παρόντος άρθρου επιβαλλόμεναι χρηματικαί ποιναί εισπραττόμεναι κατά τας περί εισπράξεως δημοσίων εσόδων ισχυούσας διατάξεις αποδίδονται εις το Κεντρικόν Ταμείον Γεωργίας, Κτηνοτροφίας και Δασών παρ’ ου διατίθενται δια την οικονομικήν εξυπηρέτησιν των Κρατικών Φυτωρίων. Άρθρ.7.-Δια Β.Δ/των εκδιδομένων προτάσει του Υπουργού Γεωργίας δύνανται να υπαχθώσιν εις τας απαγορευτικάς διατάξεις και εις τας σχετικάς κυρώσεις του παρόντος Νόμου και άλλαι δενδρώδεις καλλιέργειαι. Δια Β.Δ/των προτάσει του Υπουργού της Γεωργίας εκδιδομένων καθορίζονται ωσαύτως και αι λεπτομέρειαι του τρόπου εφαρμογής αυτών. 